萧淑兰情寄菩萨蛮・收尾
作者：贾仲明
朝代：元

paragraphs: 请学士忍耐权时暂，何必恁高声怒喊。
自待教兄嫂逼临了他，着主人公葬送了俺。
(下)(张世英云)谁想有此事，小生必当退步。
恐萧公知此，难以分辩。
只除如此，且往西兴朋友家住数日。
在此壁间留诗一首，使萧公知之，好往西兴来接我也。
(做写科)(诗云)感公清盼寄余生，三载交游两月情。
别去难言心下事，月明酒醒在西兴。
琴书衣衾，我皆不动，只是单身去咱。
(下)(萧公让上，云)今日无甚事，书房中望云杰闲话片时。
(做到科，云)怎生不见云杰？必是望朋友去了。
(做见壁诗科，惊云)此诗必有缘故，莫非俺家孩儿每侍奉不周，故使如此？琴剑铺陈，皆不曾动。
他往西兴去，准在朋友家停住，可也容易，我修一简帖，遣一仆到西兴去请他。
若不如此，云杰平日与人寡合，怎肯自回？(做写书科，云)书已写就了也，便令人早接去。
(诗云)与云杰交情非薄，详诗意有何不乐？遣使者直至西兴，请回来便知下落。
(下)。